Soektog na sakeman se kinders geloods | Maroela Media
Soektog na sakeman se kinders geloods
Die vier kinders wat ontvoer is. [Foto: Verskaf]
Die polisie, buurtwaglede, sekuriteitsmaatskappye en die publiek is onverpoos op soek na 'n bekende sakeman van Limpopo se vier seuns, nadat hulle glo Woensdagoggend ontvoer is.
Nazim Moti, eienaar van Auto Moti in Polokwane, se vier seuns Zia (15), Zayyad (11), Alaan (13) en Zidan (6) was omstreeks 07:00 van hul huis in Nirvana op pad na Curro Heuwelkruin, toe hul motor gekaap is. Die seuns was in skooluniforms geklee en het in 'n silwergrys BMW gery.
Volgens lt.kol. Maimele Pilusa, stasiebevelvoerder van Westenburg-polisiestasie in Polokwane, het die 64-jarige bestuurder van die BMW vertel hoe 'n silwer Kia Sorento en 'n swart Mercedes‑Benz die motor waarin hulle gereis het, van die pad af gedruk het. Nie een van die voertuie het nommerplate gehad nie.
"Volgens die bestuurder het daar na bewering sewe mans, almal in wit oorpakke geklee, uit die voertuie geklim en skote op die BMW afgevuur," sê Pilusa.
"Die vier seuns is toe uit die BMW in die Mercedes ingedwing en die bestuurder is agtergelaat. Die seuns is klaarblyklik in Flora Park van die Mercedes na 'n silwer Toyota Fortuner oorgelaai."
Andries Opperman, provinsiale veiligheidskoördineerder vir Limpopo, het vroeër gesê die BMW is gekaap en na bewering by die N1-afrit by Penina Park langs die pad gelos. Dit is later met die bestuurder in gevind.
Die laaste keer dat die Fortuner gesien is, was op die N1 in die rigting van Louis Trichardt.
Shaahid Valjie, hoof‑ uitvoerende beampte van Mighty Tactical Reaction Services, wat ook by die soektog betrokke is, doen 'n beroep op inwoners van Nirvana om op hul kringtelevisies te kyk of hulle enige van die verdagte motors opmerk.
Enigiemand met inligting wat kan help om die kinders op te spoor, kan die polisie se Stop Misdaadnommer by 08600 10111 of hul naaste AfriForum-buurtwag, skakel.
Polisiemanne dood ná aanval in woonstelblok
Honde val koerantafleweraar aan
Die ontvoerder is seker 'n ontstoke kliënt wat 'n motor by hierdie motorhandelaar gekoop het.
Jy moet ingeteken wees om te stem1-19Jy moet ingeteken wees om te stem
Ek bid vir hierdie ouers en waardeur hulle nou moet gaan. Ons land is in skerwe en misdaad het 'n breekpunt bereik!!!!
Jong die hele storie klink maar lekker verdag. Ek hoop die kinders word veilig teruggevind. Ek vind dit eienaardig dat niemand behalwe die bestuurder van die motor waarin die kinders was, die enigste ooggetuie is.
As jy Nazim Moti google kom daar 'n Zunaid Moti se naam op. Zunaid se storie klink of dit uit 'n fliek kom met 2 maande in 'n Duitse tronk, die Russe wat hom soek, en iets oor die Russiese Mafia, en bewering dat hy die hulle of ander Russe geld skuld — die storie is bietjie deurmekaar. Ek wonder of daar 'n verbintenis is tussen Zunaid en Nazim. En maak nie saak wat nie, die arme kinders verdien niks van dit nie. Dis vier pragtige seuns en ek kan my nie indink hoe hulle familie moet voel vanaand nie.… Lees meer »